Вынік творчай сустрэчы падвёў Валянцін Дубатоўка, які параіў пазнаёміцца са зборнікам “Каложскі дабравест”, а таксама новым альманахам “Новы замак”, у якім сабраны не толькі паэтычныя творы, але і ўспаміны, разважанні крытыкаў і прафесараў. Мерапрыемства завяршылася абменам сувеніраў: наведвальнікі аддзялення дзённага знаходжання для грамадзян пажылога ўзросту падарылі гродзенцам самаробныя вырабы з папернай лазы, паэты, у сваю чаргу, свае выданні. Напрыканцы настаяцель храма Святой Жываначальнай Троіцы пратаіерэй Георгій Субаткоўскі выказаў думку ўсіх прыхільнікаў паэзіі: “Імпрэза была настолькі цёплай, што і самому захацелася пісаць вершы”.